Azekka-nni tuɣal ɣer teqcicin tenna-asent: «anaɣ a yessi fkemt-iyi aḍebsi-nni sɛiɣ ixedamen», tiqcicin ruḥent fkant-as-t tewwit dɣa imi i d-yewweḍ lawan n lfaḍur tekkes-as abeḥnuq i uḍebsi-nni twala ulac acu i yellan deg-s dɣa terẓa-t, terra-t i teqcicin kan aken yerreẓ, imi i dyewweḍ baba-tsent yenna-asent: «a yessi awimt-d lfaḍur», nnant-as: «a baba, aḍebsi-nni yerrez, nefka-t i tmeṭṭut n ɛemm-nteɣ terẓa-t-id», yenna-asent: «Aaah! a yessi, aneɣ nniɣakent ur tettakemt ula i yiwen, tura ilaq ad uɣalaɣ alma d adrar ad d-awiɣ isɣaren, s yissen kan ara d-nawi kra n yimekli ara teččemt», tenna-as tmeṭṭut-is: «ih, ilaq ad tuɣaleḍ».